དཔྱོད་ལྡན་བློ་གསལ་དགྱེས་པའི་དགའ་སྟོན་ལས། རྡེལ་བཞག་སྣ་ཚོགས་གསལ་
བར་བཀོད་པའི་སྐབས་ཏེ་གཉིས་པའོ།།
།།མཛངས་མར་ཁྱེའུ་བཙའ་
བའི་རྩིས། །ཕྱོགས་ཀུན་གང་ནས་བགྲངས་བྱས་ཀྱང༌། །ལིང་ཚེ་བཅུ་གཉིས་ཡོད་
པར་བྲི། །དཀར་ནག་གཉིས་རེ་བྱི་བའི་འོག་ཏུ་ནག་པོ་གླང་གི་འོག་ཏུ་དཀར་པོ་སྟག་འོག་ནག་ཡོས་འོག་
དཀར་སོགས་འདྲ། དེ་བཞིན་ཐུར་དུ་བྱི་འོག་ནག་པོའི་འོག་དཀར་པོ་དེ་འོག་ནག་སོགས་རིགས་འགྲེ། མཆན། འཚབ་
སྟེ་བྱ། །སྟེང་ན་ལོ་སྐོར་བཅུ་གཉིས་བྲི། །རང་གི་ལོ་རྟ་གང་ཡིན་ནས། །རྩ་བར་
མདུང་ཚུགས་སུ་བགྲངས་པས། །དུ་སླེབ་ལོ་དེ་དཀར་པོའི་ཆར། །བབ་པས་ཁྱེའུ་
ཉིད་བཙའ་ཞིང༌། །ནག་པོར་སླེབ་པ་བུ་མོ་སྐྱེ། །མངལ་དུ་གང་ཆགས་ལོ་ལ་དྲི། །
མ་ནོར་མངོན་ཤེས་བཤད་པས་ཆོག ༈ །ནང་ཀེག་སྤར་ཁའི་ཀེག་རྩིས་
ནི༑ ༑བྱ་སྤྲེལ་ལིར་ཕྱིན་དགྲ་ཐོག་རྩུབ། །ཁྱི་འབྲུག་གླང་ལུག་མ་ཐོག་འཇམ། །བྱི་
ཕག་ཁོན་ཕྱིན་དགྲ་ཐོག་རྩུབ། །བྱ་སྤྲེལ་ལོ་བ་མ་ཐོག་འཇམ། །ལྷག་མ་དྲུག་ལ་དེ་
ཡིས་འགྲེས། །རྩུབ་ཚེ་བཅོས་པའི་ཐབས་ལ་འབད། །སྤར་ཁའི་བཟང་
བཞི་ངན་བཞི་ནི། །སྤར་ཁ་མེ་ཡིན་གནམ་སྨན་ཆུ། །སྤར་ཁ་ཆུ་ཡིན་གནམ་སྨན་མེ།།

༈
91

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཀུན་ལ་འགྲེས་སོ་གནམ་ས་གཉིས། །ལྕགས་རི་གཉིས་དང་རླུང་ཤིང་གཉིས། །ཕན་
ཚུན་གནམ་སྨན་རབ་ཀྱི་རབ། །ཤིང་མེ་གཉིས་དང་རླུང་ཆུ་གཉིས། །གནམ་དང་
ལྕགས་གཉིས་ས་རི་གཉིས། །ཕན་ཚུན་སྲོག་འཚོ་རབ་ཀྱི་འབྲིང་། །རླུང་མེ་ས་ལྕགས་
རི་གནམ་དང༌། །ཆུ་ཤིང་དཔལ་བསྐྱེད་རབ་ཀྱི་མཐའ། །ཕྱ་ལོན་རང་རང་ཕྱོགས་
ནས་འབྱེད། །རབ་མཐའ་ཡིན་ཏེ་བཟང་བཞིའོ། །མེ་རི་རླུང་གནམ་ལྕགས་ཆུ་དང༌།།
ཤིང་ས་ཕན་ཚུན་གནོད་པ་ཡོད། །གནམ་ཤིང་རི་ཆུ་ས་རླུང་དང་། །ལྕགས་མེ་འདྲེ་
ལྔ་ཐ་མའི་རབ། །ལི་ཁེན་དྭ་ཟིན་ཁོན་ཁམ་དང༌། །གིན་ཟོན་བདུད་གཅོད་ཐ་མའི་
འབྲིང༌། །ཤིང་རི་གནམ་ཆུ་རླུང་ལྕགས་དང༌། །མེ་ས་ཕན་ཚུན་ལུས་ཆད་པ། །ཐ་
མའི་མཐའ་སྟེ་ངན་བཞིའོ། །བཟང་པོའི་ཕྱོགས་ལ་ཞུགས་པ་དང་། །ངན་པའི་ཕྱོགས་
རྣམས་སྤོང་དགོས་ཕྱིར། །སྤང་བླང་མ་འདྲེས་ཤེས་པ་གནད། །འགྲུ་དང་སྦྱར་བའི་
ཆུ་ཁམས་ལ། །བྱི་ཕག་བྱུང་ན་དབང་ལོ་ཡིན། །འབྲུག་བྱུང་ཆད་ཆེན་ཁྱི་ཆད་ཆུང༌།།
སྤྲེལ་བྱ་མ་ལོ་གླང་ལུག་དགྲ། །སྟག་ཡོས་བུ་ལོ་རྟ་སྦྲུལ་གཉིས། །གྲོགས་ལོ་ཡིན་
ནོ་རུས་ཆེན་དེའི། །ལྷག་མ་བཞི་པོའང་དེ་དང་འགྲེ། །སྲོག་དང་དབང་ཐང་ཁམས་
གཅིག་ན། །ཁ་ཡན་ལོ་ཞེས་བྱ་བ་ཡིན། །དབང་ཐང་སྲོག་གི་མ་རུ་སོང༌། །ཁོང་ནང་
ལོ་ཡིན་དབང་ཐང་དེ། །སྲོག་གི་བུར་སོང་སེ་ཞིག་ལོ། །སྲོག་གི་གྲོགས་སོང་ཁ་རལ་
ཞེས། །སྲོག་གི་དགྲར་སོང་མདུན་ཁུར་ལོ། །དེ་ནས་ལོ་ཡི་བདག་
པོ་ནི། །སྲོག་མགོ་ལུས་ཞྭ་དབང་ཐང་གོས། །ཀླུང་རྟ་སྐ་རགས་སྨེ་བ་གདན། །མེ་
དམར་ས་སེར་ལྕགས་དཀར་པོ། །ཤིང་ལྗང་ཆུ་ནག་འབྱུང་བའི་མདོག །སེར་པོ་སྤྱི་
བཟང་ཆར་ཆུ་སྙོམས། །དཀར་པོ་སད་སེར་འཁྲུག་པ་ཆེ། །དམར་པོ་ཐན་ཆེ་ཚ་ནད་
མོད། །ནག་པོ་ཆར་ཞོད་གྲང་ནད་རྒྱས། །ལྗང་གུར་ཆར་མོད་སྐྱེ་ཤིང་རྒྱས། །ས་
སྟོད་ཞྭ་ལ་བར་རྐེད་མགོ །རྒྱ་ཤོད་གདན་དང་ཡུལ་སྤྱི་ལ། །གོས་མདོག་ལ་བལྟ་
92

དགེ་རྩེ་འགྱུར་མེད་བསྟན་པ་རྣམ་རྒྱལ་གྱི་གསུང་འབུམ།
དཔྱད་དེ་སྨྲ། །སྐ་རགས་འཁྲུག་པ་ཆེ་ཆུང་བརྟགས། །རྨད་བྱུང་ཨུཏྤལ་སྔོན་པོའི་དོ་
ཤལ་དཔྱོད་ལྡན་བློ་གསལ་དགྱེས་པའི་དགའ་སྟོན་ལས། རྩིས་འབྲས་འཐོར་བུ་
གསལ་བར་བཀོད་པའི་སྐབས་ཏེ་གསུམ་པའོ།།
༑
།།དེ་ནས་རྩིས་རྡེལ་
འབྲས་དཔྱད་ནི། །ལྔ་བཅུའི་འབྲས་དཔྱད་བསྡུས་ཙམ་སྨྲ། །གནམ་གྱི་ཀ་བ་བཞི་པོ་
ནི༑ ༑གནམ་ལོའི་སྲོག་རྡེལ་ཁམས་རྡེལ་གཉིས། །གཟའ་ཡི་སྲོག་དང་ཁམས་དབང་
ཐང་དང་དོན་གཅིག་ཡིན་ཀྱང་འདི་སྐབས་རུས་ཁམས་ལ་འཇོག་དགོས། མཆན། རྡེལ་གཉིས། །ནང་གི་ཀ་
བཞི་ལོག་མེན་ལུས། །ཀླུང་རྡེལ་གཉིས་དང་དུས་ཚོད་ཀྱི། །ལུས་རྡེལ་ཀླུང་རྡེལ་
གཉིས་བཞིའོ། །གདུང་མ་བརྒྱད་ནི་གནམ་ལོའི་ལུས། །ཀླུང་རྡེལ་ལོག་མེན་སྲོག་
རྡེལ་དང༌། །ཁམས་རྡེལ་དུས་ཚོད་སྲོག་རྡེལ་དང༌། །ཁམས་རྡེལ་གཟའ་ཡི་ལུས་
ཀླུང་གི །རྡེའུ་གཉིས་བཅས་གདུང་བརྒྱད་དོ། །ཕྱི་མཛོད་བཞི་ནི་སྤར་ཁ་དང་། །ཉི་
མའི་ལུས་རྡེལ་ཀླུང་རྡེལ་བཞི། །ནང་མཛོད་སྨེ་བ་ཟླ་བ་ཡི། །ལུས་རྡེལ་ཀླུང་རྡེལ་
བཞི་པོ་ཡིན། །ཕྱི་སྒོ་བཞི་ནི་གནམ་ལོ་ཡི། །དབང་རྡེལ་ཤར་སྒོ་དར་རྒུད་སྲོག །ལྷོ་
སྒོ་གཟའ་ཡི་དབང་རྡེལ་དེ། །ནུབ་སྒོ་དར་རྒུད་ཁམས་རྡེལ་ནི། །བྱང་སྒོ་ཡིན་ལ་
ནང་སྒོ་བཞི། །ལོག་མེན་དབང་རྡེལ་ཤར་སྒོ་དང༌། །དར་རྒུད་ལུས་རྡེལ་ལྷོ་སྒོ་དང༌།།
དུས་ཚོད་དབང་རྡེལ་ནུབ་སྒོ་དང༌། །དར་རྒུད་ཀླུང་རྡེལ་བྱང་སྒོ་བཞི། །དར་རྒུད་
དབང་ཐང་དཀྱིལ་དབུས་ཡིན། །འདི་རྣམས་རྡེའུ་དཀར་ན་བཟང༌། །ཁྲ་ན་སྐྱོན་མེད་
ནག་ན་ངན། །དེ་ཡང་ཀ་བཞི་དཀར་ན་བཟང༌། །ནག་ན་ཆག་པས་སྐྱེས་བུ་ནི། །
དར་མ་དེ་ལ་ངན་པ་ཡིན། །འདི་བཞིན་དཀར་ནག་འགྲེས་ཏེ་སྦྱར། །གདུང་བརྒྱད་
ཡལ་ན་བུད་མེད་ངན། །མཛོད་བཞི་སྟོང་ན་ཟས་ནོར་འཛད། །སྒོ་བཞི་ཕྱེ་ན་ཁང་
ཁྱིམ་རལ། །དགྲ་རྐུན་མོད་ཅིང་ཁ་མཆུ་འོང༌། །རིམ་གྲོ་གཏོ་བཅོས་དག་ལ་འབད།།
དར་རྒུད་གནམ་ལོ་གཟའ་རྣམས་ཀྱི། །སྲོག་རྡེལ་གནམ་ལོའི་དབང་རྡེལ་དང༌། །
93

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
༈
།དེ་
གཟའ་ཡི་དབང་རྡེལ་གནམ་ལོ་གཟའི། །ཁམས་རྡེལ་གཉིས་དང་དར་རྒུད་ཀྱི། །
ཁམས་རྡེལ་རྣམས་ལ་རིམ་བཞིན་དུ། །རྟ་སྦྲུལ་ལོ་དང་འབྲུག་ལོ་དང༌། །ལུག་ལོ་
དང་ནི་སྟག་ཡོས་ལོ། །བྱ་སྤྲེལ་ལོ་དང་གླང་ལོ་དང༌། །ཁྱི་ལོ་བྱི་ཕག་ལོ་རྣམས་ཀྱི།།
རིམ་པར་ལོ་མཛོད་ཡིན་པའི་ཕྱིར། །དཀར་ན་ཚེ་རིང་ནད་མེད་བཟང༌། །ཟས་ནོར་
འཕེལ་ཞིང་བུ་རྒྱུད་འཕེལ། །ནག་ན་ཚེ་ཐུང་ནད་མང་ཞིང༌། །ནོར་རྫ་ས་དགྲས་ཁྱེར་
བུ་མོ་མང༌། །ཁྲ་བོ་སྐྱོན་མེད་བཏང་སྙོམས་སོ། །སྲོག་རྡེལ་རྣམས་ནི་དཀར་བ་ན།།
ཕྱི་མར་མཐོ་རིས་གནས་སུ་སྐྱེ། །གཟུགས་བཟང་རུས་དབང་ལོངས་སྤྱོད་ལྡན། །
ནག་ན་ངན་སོང་གནས་སུ་སྐྱེ། །གཟུགས་ངན་སྡུག་བསྔལ་དུ་མས་མནར། །དེ་
བཞིན་ཁ་དམར་རྡེའུ་ལ། །དཔྱད་དེ་སྨྲ་བ་མཁས་པའི་ལུགས།
ནས་རྡེལ་བཞག་བཅུ་གསུམ་དཔྱད། །གནམ་ལོའི་སྲོག་གི་རྡེའུ་འདི། །སྐྱེས་པའི་
སྲོག་གི་ཀ་བ་ཡིན། །ལོག་མེན་རྡེའུ་སྤར་ཁའི་ལུས། །གནམ་ལོའི་དབང་རྡེལ་གསུམ་
པོ་ལ། །ཕོ་ས་ཆེ་འབྲིང་ཆུང་གསུམ་ཟེར། །སྤར་ཁའི་གཟའ་རྡེལ་སྲོག་རྡེལ་དང༌།།
གནམ་ལོའི་ཀླུང་རྟའི་རྡེའུ་གསུམ། །ཁྱིམ་ས་ཆེ་འབྲིང་ཆུང་གསུམ་ཡིན། །ལོག་མེན་
མར་ལྔ་སྤར་ཁ་ཡི། །ཀླུང་རྟ་གནམ་ལོའི་ལུས་རྡེལ་གསུམ། །ཕྱི་ས་ཆེ་འབྲིང་ཆུང་
གསུམ་མོ། །གནམ་ལོའི་བླ་གཟའི་རྡེའུ་དེ། །ཕྱི་ས་འབྲིང་_ཕྱི་ས་འབྲིང་པོ་གཉིས་ཡོད། མཆན།
པོར་འཇོག་དགོས་སོ། །ལོག་མེན་ཡར་ལྔའི་རྡེའུ་དེ། །དཔག་བསམ་ཤིང་གི་རྩེ་མོ་
ཡིན། །འདི་ནི་དཀར་ཚེ་རྩེ་འཛིན་ས། །གནམ་ལོའི་སྲོག་རྡེལ་ནས་བཟུང་རིམ། །
མར་ལྔའི་བར་དུ་ལོ་བཅུ་གཉིས། །བྱི་བ་ནས་བཟུང་གཡས་སྐོར་དུ། །བཀོད་པ་རང་
རང་ལོ་མཛོད་ཡིན། །སྔར་ལྟར་དཀར་ན་ལེགས་པ་དང༌། །ཁྲ་ན་སྐྱོན་མེད་ནག་ན་
ངན། །གཏོ་བཅོས་འབུམ་འདོན་ཚེ་བསྙེན་བགྲངས། ༈ །ཀེག་རྩིས་ཞེ་
བདུན་རྩིས་འབྲས་ནི། །སྲོག་རྡེལ་ཁ་དམར་དཀར་བ་ན། །ཚེ་ཡི་གཡུང་དྲུང་མི་

94

དགེ་རྩེ་འགྱུར་མེད་བསྟན་པ་རྣམ་རྒྱལ་གྱི་གསུང་འབུམ།

།དར་
ཤིགས་བརྟན། །ནག་ན་ཚེ་ཆོག་འཆི་བླུ་འབད། །ལུས་རྡེལ་དཀར་ན་ནད་མེད་བདེ།།
ནག་ན་དབང་ཞུ་འཁོར་ལོ་གདགས། །དབང་རྡེལ་དཀར་ན་ཅི་བསམ་འགྲུབ། །ནག་
ན་མཆོད་སྦྱིན་གཡང་འགུགས་འབད། །ཀླུང་རྡེལ་དཀར་ན་སྙན་གྲགས་ཆེ། །ཁ་
སྨྲས་མེད་ཅིང་ཅི་བསམ་འགྲུབ། །ནག་ན་དགྲ་མནན་དགྲ་སྲི་མནན། །འདི་རྣམས་
ཁ་དམར་དཔྱད་པ་ཡིན། །གཅིག་པ་རང་སྐེག་གཉིས་ནང་དགྲ། །གསུམ་པ་བྱེ་བྲལ་
བཞི་གཤེད་བཞི། །ལྔ་པ་ལྔ་མཐུན་དྲུག་དྲུག་འགྲམ། །བདུན་པ་བདུན་ཟུར་ཁྱི་ནས་
གླང༌། །ལྕགས་བཞི་སྟག་ནས་བྱ་བར་དུ། །མེ་བརྒྱད་ལྕགས་ཀྱི་བྱ་ཁྱི་དང༌། །ས་
གླང་ས་ལུག་མེ་སྤྲེལ་དང༌། །ཆུ་སྦྲུལ་རྣམས་ནི་སྐར་ཆུང་དྲུག
རྒུད་གསེར་ཕྲེང་འབྲས་དཔྱད་ནི། །སྲོག་གི་རྡེའུ་གསུམ་པོ་འདི། །དཀར་ན་ཚེ་རིང་
བཟའ་ཚང་བདེ། །ནག་ན་ཚེ་ཐུང་སྡུག་བསྔལ་འོང༌། །ལུས་ཀྱི་རྡེལ་གསུམ་དཀར་
བ་ན། །བུ་ཚས་དཔལ་ཐོབ་འབྱོར་བ་རྒྱས། །ནག་ན་དབུལ་ཞིང་བུ་སྐྱེ་འཆི། །དབང་
ཐང་རྡེལ་གསུམ་དཀར་བ་ན། །ཟས་ནོར་མོད་ཅིང་རྟ་ནོར་ཕྱུག །ནག་ན་དགྲས་
ཁྱེར་གོད་ཁ་འོང༌། །ཀླུང་རྟའི་རྡེའུ་གསུམ་དཀར་ན། །སྙན་གྲགས་ཆེ་ཞིང་ཐམས་
ཅད་དགའ། །ནག་ན་ནོར་ཟད་བུ་ཚ་འབྲལ། །སྐྱེས་ནས་ཉི་ཤུ་རྩ་ལྔའི་བར། །སྐྱིད་
སྡུག་མ་ཡི་དར་རྒུད་གཙོ། །ཉེར་ལྔ་ནས་ནི་ཞེ་དགུའི་བར། །སྐྱིད་སྡུག་རང་གི་དར་
རྒུད་གཙོ། །ཞེ་དགུ་ལོན་པ་ཕན་ཆད་ནས། །ཕ་ཡི་དར་རྒུད་གཙོ་ཆེའོ། །ཚེ་ལ་བར་
ཆད་ཡོད་མེད་ནི། །སྲོག་གི་དར་རྒུད་རྡེའུར་བལྟ། །དེ་བཞིན་ན་ཚ་འབྱུང་མི་འབྱུང༌།།
མ་ཡི་དར་རྒུད་ཟས་ནོར་དང༌། །ལོངས་སྤྱོད་ཕྱུག་དབུལ་གྲོགས་བཞིའི་རྡེལ། །དགྲ་
འདྲེའི་གནོད་པ་འབྱུང་མི་འབྱུང་། །དགྲ་བཞིའི་རྡེའུ་འདི་ལ་ལྟོས། །དཀར་ན་ལེགས་
།ཕྱི་མ་གར་སྐྱེ་བརྟག་པའི་ཐབས། །གཤིན་པོའི་
ཤིང་ནག་ན་ངན།
ཚེ་རབས་ལས་རྩིས་ནི། །གཅིག་དཀར་ཤི་ན་རྡོར་གཅོད་འདོན། །ཚེ་དཔག་མེད་
95
56

སྔ་འགྱུར་ཀཿ༔ཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
བཞེངས་མ་ཎི་བསྒྲངས། །རབ་བྱུང་ལུས་ལེན་གཉིས་ནག་ལ། །ཤི་ན་བགྲེས་ཞུས་
སྒྲོལ་མའི་སྐུ། །བཞེངས་པས་ཁེ་དྲག་བུ་རུ་སྐྱེ། །གསུམ་མཐིང་འཇམ་དཔལ་རྡོར་
གཅོད་བཞེངས། །ཞང་རྒྱུད་བུར་སྐྱེ་བཞི་ལྗང་ལ། །ཤེར་སྙིང་བཞེངས་ན་སྔགས་པའི་
བུ༑ ༑ལྔ་སེར་ཐར་མདོ་ཐུབ་པའི་སྐུ། །བཞེངས་ན་བནྡེ་དྲུག་དཀར་ལ། །རྣམ་འཇོམས་
སྐུ་བཞེངས་ཕ་སྤུན་རྒྱུད། །བདུན་དམར་རིགས་གསུམ་མགོན་པོ་དང༌། །གྲྭ་ལྔ་
བཞེངས་ན་བཟང་རྒྱུད་སྐྱེ། །བརྒྱད་དཀར་གླང་རུ་ལུང་བསྟན་དང༌། །བཤགས་རྒྱུད་
བཞེངས་ན་དགེ་སློང་སྐྱེ། །དགུ་དམར་ལ་ཤི་རྡོར་གཅོད་དང༌། །ཚེ་མདོ་ལྟུང་བཤགས་
ཐུབ་སྐུ་བཞེངས། །ཕྱུག་པོའི་བུ་རུ་སྐྱེ་བར་གསུངས། །ཀུན་ལ་བཟང་སྤྱོད་ལྟུང་
བཤགས་འབད། །བཤེས་གཉེན་ཡོན་ཏན་ཅན་དང་ནི། །སྡིག་ཅན་རྒྱལ་པོ་སོགས་
ལ་མིན། །བར་མ་དག་ལ་རྩི་ན་འཐད། །ནད་པའི་ཐང་ཤིང་རིང་མོ་
ཡི༑ ༑ཁ་དམར་རྡེའུ་བཅུ་དྲུག་པོ། །རེའུ་མིག་ནང་བཞིན་རང་ས་ལྟར། །འཕྲེད་ཀྱི་
ཁ་དམར་རྡེའུ་ནི། །ཐང་ཤིང་རིང་མོ་རྣམ་བཞི་ཡིན། །དང་པོ་སྲོག་གི་ཐང་ཤིང་ནི།།
དཀར་ན་སྲོག་གི་ལྗོན་ཤིང་རྒྱས། །ནག་ན་བླ་མཚོ་མཐའ་ནས་སྐམ། །གཉིས་པ་
ལུས་ཀྱི་ཐང་ཤིང་ནི། །དཀར་ན་མི་འཆི་མྱུར་དུ་འཚོ། །ནག་ན་ནད་ཚབས་ཤིན་ཏུ་
ཆེ༑ ༑གསུམ་པ་དབང་ཐང་ཐང་ཤིང་ནི། །དཀར་ན་མགོན་སྐྱབས་ལྷ་དང་འགྲོགས།།
ནག་ན་གོད་ཁ་ནོར་སྟོང་ངོ༌། །བཞི་པ་ཀླུང་རྟའི་ཐང་ཤིང་ནི། །དཀར་ན་བདེ་ཞིང་
སྐྱིད་པར་འགྱུར། །ནག་ན་དགྲ་ལྡང་འོག་རྟར་ངན། །ཁྱད་པར་ཁ་དམར་རྡེའུ་ལས།།
དང་པོ་བདུན་པ་བརྒྱད་པ་གསུམ། །ནག་ན་ནད་པ་འཆི་ངོ་ཡིན།